Author: Hořinková Hana
Company: MZ SR

(Návrh)

OPATRENIE

Ministerstva zdravotníctva Slovenskej republiky

z ... 2017,

ktorým sa ustanovujú podrobnosti o koordinátoroch odberového a transplantačného programu

Ministerstvo zdravotníctva Slovenskej republiky podľa § 7 ods. 14 zákona č. 578/2004 Z. z.  o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov ustanovuje:

§ 1

Týmto opatrením sa určuje sieť koordinátorov odberového a transplantačného programu v Slovenskej republiky takto:
a) Hlavný transplantačný koordinátor 
- metodicky riadi program odberov orgánov pre transplantácie v Slovenskej republike a vedeckú a výskumnú činnosť v tejto oblasti
- zodpovedá za zavedenie odberového programu v transplantačných centrách a jednotlivých zdravotníckych zariadeniach a podieľa sa na jeho kontrole
- v spolupráci s Národnou transplantačnou organizáciou koordinuje na vnútroštátnej a medzištátnej úrovni činnosti súvisiace s odbermi a transplantáciami orgánov
- je zodpovedný za aktualizáciu a fungovanie siete transplantačných koordinátorov

b) Regionálny transplantačný koordinátor
- zavádza a kontroluje program odberov orgánov pre transplantácie u všetkých poskytovateľov ústavnej zdravotnej starostlivosti regiónu príslušného transplantačného centra
- riadi program odberov orgánov transplantačného centra
- podieľa sa na realizácii transplantačného programu transplantačného centra v rozsahu určenom vedúcim lekárom transplantačného centra
- podmienkou výkonu činnosti je úspešné absolvovanie certifikačnej pracovnej činnosti „transplantačný koordinátor“ (až po jej vzniku a ktorú môže absolvovať lekár alebo Mgr. ošetrovateľstva)

c) Miestny transplantačný koordinátor
- je zodpovedný za zavedenie programu odberov orgánov pre transplantácie a identifikáciu potenciálnych darcov orgánov u poskytovateľa ústavnej zdravotnej starostlivosti 
- v konkrétnych prípadoch komunikuje s Regionálnym transplantačným koordinátorom a podľa dohody zabezpečuje všetky potrebné činnosti, týkajúce sa starostlivosti o potenciálneho darcu orgánu a jeho transportu do transplantačného centra
- podmienkou výkonu činnosti je zaradenie do absolvovania certifikačnej pracovnej činnosti „transplantačný koordinátor“. 

§ 2

	Toto opatrenie nadobúda účinnosť 1. februára 2017.